लापरवाही बरतने पर 10 डिपो के लाइसेंस निलंबित
हनुमानगढ़| एनएफएसएआधार सीडिंग के कार्य में लापरवाही बरतने पर संगरिया क्षेत्र के दस राशन डिपो के प्राधिकार पत्र तुरंत प्रभाव से निलंबित कर दिए गए हैं।
डीएसओ सुनील वर्मा ने बताया कि राजस्थान खाद्यान्न एवं अन्य आवश्यक पदार्थ (वितरण का विनियमन) 1976 के तहत जारी प्राधिकार पत्र की शर्त संख्या 11 का उल्लघंन करने पर उक्त कार्रवाई की गई है। वर्मा ने संगरिया के इंद्रपुरा स्थित उचित मूल्य की दुकान अनिल कुमार, किशनपुरा उतरादा के सोहनलाल, जंडवाला सिखान के जसवीर सिंह, दीनगढ़ के बुधराम, नुकेरा के गुरदीप, मालारामपुरा के बुधराम, रतनपुरा के राजेंद्र कुमार, रासूवाला के भगवानदास, लीलांवाली के कुलदीप तथा संतपुरा ग्राम सेवा सहकारी समिति की उचित मूल्य दुकान के प्राधिकार पत्र को तुरंत प्रभाव से निलंबित करने के निर्देश दिए हैं।
hin_Deva hin_Deva hin_Deva